text:
Nya Vevi Siwo Tso Daniel Ƒe Agbalẽa Me
Yehowa Ƒe Nya La Le Agbe
Nya Vevi Siwo Tso Daniel Ƒe Agbalẽa Me
BIBLIA gɔmeɖegbalẽ aɖe gblɔ be: “Daniel fe agbalẽa nye Biblia gbalẽ siwo me nyawo doa dzidzɔ na ame wu la dometɔ ɖeka. Nyatefenya siwo nu mayi gbeɖe o la yɔe fũu.” (Holman Illustrated Bible Dictionary) Daniel fe agbalẽa me nudzɔdzɔwo dze egɔme tso fe 618 D.M.Ŋ. me, esime Babilon fia Nebukadnezar va ɖe to ɖe Yerusalem dua ŋu, eye wòɖe aboyo ‘Israel ŋutsuviwo dometɔ aɖewo’ yi ɖe Babilon. (Daniel 1:1-3) Wo dometɔ ɖekae nye ɖekakpui Daniel, si anɔ eme be efe fewuiwo me ko wònɔ ɣemaɣi. Babilon koe Daniel gakpɔtɔ nɔ esime wòwu efe Agbalẽa ŋɔŋlɔ nu. Azɔ, esi Daniel xɔ fe 100 kloe la, Mawu do ŋugbe sia nɛ be: “[Àfɔ] le ŋkekeawo fe nuwuwu [axɔ] wò gome.”—Daniel 12:13.
Togbɔ be Daniel fe agbalẽa fe akpa gbãtɔa nye nudzɔdzɔ siwo woɖo ɖe ɣeyiɣi siwo me wodzɔ le fe ɖoɖo nu, eye wòdze abe ame bubu aɖee ŋlɔ wo ene hã la, akpa mamlɛtɔa ya ɖee fia be Daniel ŋutɔe ŋlɔ wo. Xexemedziɖuŋusẽwo fe dodo kple wofe mumu, ɣeyiɣi si me Mesia la ava, kple nu bubu siwo le dzɔdzɔm egbea la ŋuti nyagblɔɖiwo le agbalẽ sia si Daniel ŋlɔ la me. * Nyagblɔɖila tsitsi sia fo nu tso nu siwo me eya ŋutɔ to le agbe me la hã ŋu, siwo dea dzi fo na mí be míanye mawumeme siwo alé fɔmaɖimaɖi me ɖe asi sesĩe. Daniel fe gbedeasia le agbe eye wòsẽa ŋu vavã.—Hebritɔwo 4:12.
NUFIAME KAWOE LE NUDZƆDZƆAWO, SIWO WOÐO ÐE ƔEYIƔI ƑE ÐOÐO NU LA, ME NA MÍ?
Ƒe 617 D.M.Ŋ. mee. Daniel kple exɔlɔ̃ ɖekakpui etɔ̃awo, Sadrax, Mesax, kple Abed-Nego, wole Babilon fiasã me. Le fe etɔ̃ siwo ɖekakpui siawo tsɔ xɔ fiasãa me nɔnɔ ŋuti hehee me la, wolé fɔmaɖimaɖi me ɖe asi na Mawu. Anɔ abe fe enyi ene megbe la, Fia Nebukadnezar ku drɔ̃e manyatalenu aɖe. Daniel gblɔ drɔ̃ea me nyawo kple nu siwo wofia la nɛ. Fia la lɔ̃ ɖe edzi be Yehowa nye “mawuwo dzi Mawu kple fiawo dzi Afetɔ kpakple nya ɣaɣlawo ɖefiala.” (Daniel 2:47) Gake etefe medidi hafi wòdze fãa be Nebukadnezar ŋlɔ nyatefenya mawo be o. Esi Daniel fe xɔlɔ̃ etɔ̃awo gbe tadede agu na legba kɔkɔ si fia lĩ la, fia la na wotsɔ wo fu gbe ɖe kpodzo me. Mawu vavã la ɖe wo ame etɔ̃a siaa, eye esia foe ɖe Nebukadnezar nu wòkpɔe dze sii be “mawu bubu aɖeke meli ate ŋu aɖe ame abe eya ene o.”—Daniel 3:29.
Nebukadnezar gaku drɔ̃e ɖedzesi bubu. Ekpɔ ati gã aɖe si kɔkɔ ŋutɔ, si wolã fu anyi hetsɔ gayibɔkɔsɔkɔsɔ bla efe takpoea bene wòagadze azɔ o. Daniel ɖe drɔ̃e ma gɔme. Drɔ̃e ma me nyawo va eme le mɔ aɖe nu, esime Nebukadnezar yi ɖatsi gbe me abe lã ene, eye Daniel 5:30, 31) Le Dario fe dziɖuɣia, esime nyagblɔɖila Daniel tsi xɔ fe 90 kple edzivɔwo la, fiaɖufea fe tatɔwo, siwo le ŋu ʋãmee la, ɖo nugbe be yewoawui. Gake Yehowa ɖee “tso dzatawo si me.”—Daniel 6:27.emegbe wògaɖo eɖokui me. Le fe blananewo megbe la, Fia Belsazar ɖu azã gã aɖe na efe amegãwo, eye mede bubu nu siwo Nebukadnezar fɔ tso Yehowa fe gbedoxɔa me la ŋu o, esime wòna wozã wo le azã la ɖuɣi. Eya ta wowu Belsazar le zã ma me, eye Media fia Dario xɔ fiaɖufea. (
Ŋɔŋlɔawo Me Biabiawo Ŋu Ðoɖo:
1:11-15—Amagbewo ɖuɖue na ɖekakpui Yuda vi eneawo fe nɔnɔme nyo wu ŋutsuvi siwo katã ɖua fia fe nuɖuɖu la tɔa? Kura o. Nuɖuɖu aɖeke mate ŋu ana ame fe nɔnɔme natrɔ nenema gbegbe le ŋkeke ewo pɛ ko me o. Eya ta Yehowae yra Hebrivi siawo le esi woɖo ŋu ɖe eŋu ta.—Lododowo 10:22.
2:1—Ɣekaɣie Nebukadnezar ku legbaa ŋuti drɔ̃e la? Nuŋlɔɖia gblɔ be “Nebukadnezar fe fiaɖuɖu fe fe evelia” mee. Ƒe 624 D.M.Ŋ. mee wòzu fia. Eya ta efe fiaɖuɖu fe fe evelia adze egɔme tso fe 623 D.M.Ŋ. me—fe nanewo megbe hafi wòva dze Yuda dzi. Daniel manɔ Babilon ɣemaɣi bene wòaɖe drɔ̃ea gɔme o. Eya ta edze fãa be fe 607 D.M.Ŋ., si me Babilon fia la tsrɔ̃ Yerusalem hezu xexemefiaɖufe la, dzie woxlẽ efe fiaɖuɖu fe “fe evelia” tsoe.
2:32, 39—Mɔ ka nue fiaɖufe si legbaa fe akpa si nye klosalo le tsitre ɖi na la, le ʋɛ wu fiaɖufe si legbaa fe ta, si nye sika, le tsitre ɖi na la le, eye aleke akɔblitɔ hã le ʋɛ wu klosalotɔae? Medo Persia Fiaɖufea, si legbaa fe akpa si nye klosalo tsi tsitre ɖi na la le ʋɛ wu Babilon si nye ta, si nye sika la, le mɔ sia nu be mɔnukpɔkpɔ mesu Medo Persia ya si wòtsrɔ̃ Yuda o. Xexemeŋusẽ si gakplɔe ɖoe nye Hela, si akɔbli la le tsitre ɖi na. Abe ale si ko akɔbli fe asixɔxɔ mede klosalo tɔ nu o ene la, nenemae Hela hã le ʋɛ wu Medo Persia. Togbɔ be Hela Fiaɖufea keketa ŋutɔ hã la, mɔnukpɔkpɔ mesu esi wòna ablɔɖe Mawu fe dukɔa tso aboyo me abe ale si Medo Persia wɔe ene o.
4:5, 6—Ðe Daniel va zu dzotɔa? Ao. Ale si wotsɔ Daniel “ɖo Babel-nunyalawo katã fe tatɔe” la ŋu nya ko gblɔm wogale esime woyɔe be “dzotɔwo fe tatɔ.”—Daniel 2:48.
4:7, 8, 17-19—Nu kae ati kɔkɔ si Nebukadnezar kpɔ le drɔ̃ea me la le tsitre ɖi na? Gbã la, enɔ tsitre ɖi na Nebukadnezar ŋutɔ, esime wònye xexemeŋusẽ dziɖula. Ke hã, esi wogblɔ be dziɖuɖu la keke ta “de anyigba fe mlɔenu ke” ta la, ele be atia nafia nu bubu aɖe si lolo wu Nebukadnezar fe fiaɖufea. Daniel 4:14 ɖee fia be drɔ̃e la ku ɖe “dzifoʋĩtɔ la” fe fiaɖuɖu ɖe amefomea dzi ŋu. Esia fia be ati la gale tsitre ɖi na Yehowa fe xexea me katã fe dziɖulanyenye, vevietɔ le anyigba la dzi ɖuɖu gome. Eya ta mɔ eve nue drɔ̃ea ava eme le—gbãtɔ ku ɖe Nebukadnezar fe dziɖuɖua ŋu, eye evelia ku ɖe Yehowa fe dziɖulanyenye ŋu.
4:13, 20, 22, 29, 30—Ɣeyiɣi didi kae “azã adre” la nye? Tɔtrɔ siwo katã va Fia Nebukadnezar dzi la bia be “azã adre” la nadidi wu ŋkeke adre ko. Le eyama gome la, azã siawo fe didime nye fe adre alo ŋkeke 2,520, si fia Xezekiel 4:6, 7) Azã siawo dze egɔme tso fe 607 D.M.Ŋ. me, esime wotsrɔ̃ Yerusalem, eye wova wu enu le fe 1914 M.Ŋ. me esime woɖo Yesu Fiae le dzifo.—Luka 21:24.be ŋkeke 360 ye nɔ feawo dometɔ ɖe sia ɖe me. Le emevava gãtɔa me la, “azã adreawo” fe didimee nye fe 2,520. (
6:7-11—Esi wònye be mehiã kokoko be woanɔ nɔnɔme tɔxɛ aɖe me hafi ado gbe ɖa na Yehowa o ɖe, ɖe manye nuwɔwɔ le nunya me ne ɖe Daniel nɔ gbe dom ɖa le adzame le ŋkeke 30-awo me oa? Amewo katã kloe nya be Daniel doa gbe ɖa zi etɔ̃ gbe sia gbe. Ema tae nugbeɖolawo do susua ɖa be yewoana woade se ɖe gbedodoɖa nu ɖo. Eya ta ne amewo megakpɔa Daniel wòdoa gbe ɖa o la, woase egɔme be ɖe wòna ta eye be mete ŋu lé subɔsubɔ si wòtsɔna naa Yehowa ɖeka pɛ ko la me ɖe asi o.
Nusɔsrɔ̃ Siwo Le Eme Na Mí:
1:3-8. Ale si Daniel kple efe zɔhɛawo ɖoe kplikpaa lé nutefewɔwɔ me ɖe asi na Yehowa la ɖe asixɔxɔ si gbegbe le hehe si wo dzilawo na wo ŋu la fia. Ne dzila Mawu vɔ̃lawo tsɔ gbɔgbɔmenuwo ɖo nɔfe gbãtɔ le wofe agbe me hefia wo viwo hã be woawɔ nenema la, ate ŋu akpe ɖe ɖeviawo ŋu be woaɖu tetekpɔ kple nyafoɖeamenu ɖe sia ɖe si woado go le suku alo afi sia afi la dzi.
1:10-12. Daniel se nu si tae “afedzikpɔlawo fe amegã” vɔ̃ fiaa ɖo la gɔme, si wɔe be Daniel mefo nya ɖe enu o. Gake Daniel va te ɖe “dzikpɔla,” si wòkpɔ be eya ase nu gɔme na ye la ŋu emegbe. Ele be míawɔ nuŋububu nyuie, nugɔmesese, kple nunya sia tɔgbi ŋu dɔ le nya sesẽ aɖewo gbɔ kpɔkpɔ me.
2:29, 30. Abe ale si Daniel wɔe ene la, ele be míatsɔ sidzedze, nɔnɔme nyui, kple ŋutete ɖe sia ɖe si va su mía si to Biblia me hehexɔxɔ me la ŋuti kafukafua ana Yehowa.
3:16-18. Ele eme baa be ne ɖee Hebrivi etɔ̃awo na ta le fia fe nuɖuɖu ŋuti dodokpɔa me va yi la, anye ne womate ŋu aɖo nya ŋu kple kakaɖedzi blibo alea o. Ele be míawo hã míadze agbagba anye “nutefewɔlawo le nusianu me.”—Timoteo I, 3:11.
4:21-24. Gbefãɖeɖe Fiaɖufe ŋuti nya nyuia, si lɔ ʋɔnu si Mawu adrɔ̃ efe futɔwo hã gbɔgblɔ ɖe eme la, bia xɔse kple dzidefo si Daniel ɖe fia esime wògblɔ nu si ava dzɔ ɖe Nebukadnezar dzi kple nu si wòle be wòawɔ bene ‘wòagbɔ ɖe eme etefe nadidi’ la nɛ.
5:30; 6:1. “Hamelo” si wodo “ɖe Babel-fia ŋu” la va eme. (Yesaya 14:3, 4, 12-15) Satana Abosam, si hã fe dada sɔ kple Babilon fiafomea tɔ la atsrɔ̃ gbɔɖiametɔe.—Daniel 4:30; 5:2-4, 23.
NU KAWOE DANIEL ƑE ŊUTEGAWO ÐE FIA?
Daniel xɔ fe 70 kple edzivɔwo esime wòkpɔ drɔ̃emeŋutega gbãtɔa le fe 553 D.M.Ŋ. me. Daniel kpɔ lã gã lã gã ene siwo le tsitre ɖi na xexemeŋusẽ siwo akplɔ wo nɔewo ɖo, tso efe ŋkekea me va ɖo egbeɣeyiɣiawo me. Le ŋutega aɖe si ku ɖe dzifonudzɔdzɔ aɖe ŋu me la, ekpɔ ame aɖe si “le abe amegbetɔ ene” wòxɔ ‘dziɖuɖu si anɔ anyi tegbee.’ (Daniel 7:13, 14) Le fe eve megbe la, Daniel kpɔ ŋutega bubu ku ɖe Medo-Persia, Hela, kple dziɖula aɖe si va zu “fia vlo” la ŋuti.—Daniel 8:23.
Fifia, míeva ɖo fe 539 D.M.Ŋ. me. Babilon mu, eye Mediatɔ Dario zu Kaldeatɔwo fe fiaɖufea dziɖula. Daniel do gbe ɖa na Yehowa tso wo de dua gbugbɔgatso ŋu. Esime Daniel gakpɔtɔ nɔ gbea dom ɖa la, Yehowa dɔ mawudɔla Gabriel ɖo ɖee be ‘wòafia nui’ tso Mesia la fe vava ŋu. (Daniel 9:20-25) Míeva ɖo fe 536/535 D.M.Ŋ. me. Aboyome susɔe aɖewo trɔ gbɔ va Yerusalem. Gake futɔwo tsi tsitre ɖe gbedoxɔtutudɔa ŋu. Esia na Daniel tsi dzimaɖi. Etsɔe de gbedodoɖa me, eye Yehowa dɔ mawudɔla aɖe si si ɖofe kɔkɔ aɖe le la ɖee. Esi mawudɔla sia do ŋusẽ Daniel hede dzi fo nɛ vɔ la, egblɔ nya ɖi tso hoʋiʋli si ava nɔ dziehefia kple anyiehefia dome la ŋu. Fia eve siawo dome hoʋiʋlia dze egɔme tso esime Aleksanda Gãtɔ fe fiaɖufea va mã kakɛkakɛ ɖe efe aʋafia ene dome la dzi va se ɖe esime amegãwo fe Tatɔ, Mixael, “ado.”—Daniel 12:1.
Ŋɔŋlɔawo Me Biabiawo Ŋu Ðoɖo:
8:9—Nu ka fe kpɔɖeŋue “anyigba nyo la” nye? Le go sia me la, “anyigba nyo la” le tsitre ɖi na nɔnɔme si me Kristotɔ amesiaminawo le le anyigba dzi le Anglo-Amerika Xexemeŋusẽ fe dziɖuɣia me.
8:25—Ame kae nye “afetɔwo fe Afetɔ la”? Gɔmesese si ŋutɔŋutɔ le Hebrigbe me nya sar, si gɔme woɖe be “afetɔ” la ŋue nye “fia,” alo “tatɔ.” Dzesideŋkɔ “afetɔwo fe Afetɔ” la yi na Yehowa Mawu ɖeka pɛ ko—ame si nye mawudɔlawo katã, siwo dome “Mixael, amegãwo fe tatɔwo dometɔ ɖeka” hã le la, fe Fia.—Daniel 10:13.
9:21—Nu ka tae Daniel yɔ mawudɔla Gabriel be “ŋutsu” ɖo? Esi wònye be Gabriel ɖe eɖokui fia Daniel le amegbetɔ fe nɔnɔme me, abe ale si wòdze le ŋutega si Daniel kpɔ do ŋgɔ me ene la tae.—Daniel 8:15-17.
9:27—Nu kae ‘wobla sesẽe kple ame geɖewo’ va se ɖe kwasiɖa 70 lia fe nuwuwu, si nye fe 36 M.Ŋ. me? Woɖe Se fe nubabla la ɖa le fe 33 M.Ŋ. me, esime woklã Yesu ɖe ati ŋuti. Ke hã, Yehowa na nu si wòbla kple Abraham ku ɖe ŋutilã me Israel ŋu ya kpɔtɔ nɔ anyi va se ɖe fe 36 M.Ŋ. me, kple susu be ɣeyiɣi si wòatsɔ ave Yudatɔwo nu etɔxɛe la nadidi ɖe edzi le esi wonye Abraham fe dzidzimeviwo ta. Nu si Yehowa bla kple Abraham la gakpɔtɔ le dɔ wɔm le “Mawu fe Israel” gome.—Galatiatɔwo 3:7-9, 14-18, 29; 6:16.
Nusɔsrɔ̃ Siwo Le Eme Na Mí:
9:1-23; 10:11. Daniel nye “ame malɔ̃nugbɔa,” le efe ɖokuibɔbɔ, mawusosroɖa, veviedodonu le nusɔsrɔ̃ me, kple kutrikuku le gbedodoɖa me ta. Nɔnɔme siawo kee kpe ɖe eŋu wòte ŋu wɔ nutefe na Mawu va se ɖe efe agbe fe nuwuwu. Mina míaɖoe kplikpaa asrɔ̃ Daniel fe kpɔɖeŋua.
9:17-19. Ne míele gbe dom ɖa be Mawu fe xexe yeye si me “dzɔdzɔenyenye anɔ la” nava la, ɖe manyo be míatsi dzi ɖe Yehowa fe ŋkɔa ŋu kɔkɔ kple efe dziɖulanyenye ta ʋiʋli ŋu tsɔ wu míafe fukpekpe kple kuxiwo fe nuwuwu oa?—Petro II, 3:13.
10:9-11, 18, 19. Le mawudɔla si va Daniel gbɔ sɔsrɔ̃ me la, ele be míato asikpekpe ɖe mía nɔewo ŋu kple akɔfanyawo gbɔgblɔ dzi ade dzi fo na mía nɔewo ahado ŋusẽ mía nɔewo.
12:3. Le ŋkeke mamlɛawo me la, “nunyalawo”—Kristotɔ amesiaminawo—le ‘keklẽm abe dziŋgɔli fe keklẽ ene,’ hele “dzɔdzɔenyenye mɔ nu” fiam ame geɖewo, siwo dome “alẽ bubuwo” fe “ameha gã” aɖe hã le. (Filipitɔwo 2:15; Nyaɖeɖefia 7:9; Yohanes 10:16) Amesiaminawo ‘aklẽ abe dzinuviwo ene’ le gɔmesese blibo nu le Kristo fe Ƒe Akpe Ðeka Dziɖuɖua me, esime woawɔ ɖeka kplii le tafea fe viɖewo zazã na amefomea le anyigba dzi me. Ele be ‘alẽ bubuawo’ natsɔ dzi blibo aku ɖe amesiaminawo ŋu nutefewɔwɔtɔe ahanɔ asi kpem ɖe wo ŋu le nu sia nu me tso dzi me faa.
Yehowa ‘Yraa Ame Siwo Vɔ̃nɛ’
Nu kae Daniel fe agbalẽa fia mí tso Mawu si subɔm míele ŋu? Wò ya bu nyagblɔɖi gbogbo siwo le eme—esiwo va eme xoxo, kple bubu siwo ava eme kpuie—ŋu kpɔ. Aleke gbegbe wona wòdze fãa be Yehowa nana efe nyawo vaa eme godoo enye esi!—Yesaya 55:11.
Nu kawoe Daniel fe agbalẽa fe akpa si nye ŋutinyamenudzɔdzɔwo la fia mí ku ɖe mía Mawu la ŋu? ‘Mawu na sidzedze, gɔmesese kple nunya’ sɔhɛ Hebrivi ene siwo gbe be yewomana yewofe nuwɔna naɖi Babilon fiasãa me tɔawo tɔ o la. (Daniel 1:17) Mawu vavã la dɔ mawudɔla wòva xɔ na Sadrax, Mesax, kple Abed-Nego le kpodzo bibi la me. Ekpɔ Daniel hã ta le dzatawo fe do la me. Yehowa ‘nye xɔname kple akpoxɔnu na ame siwo ɖoa dzi ɖe eŋu,’ eye ‘wòyraa ame siwo vɔ̃nɛ.’—Psalmo 115:9, 13.
[Etenuŋɔŋlɔ]
^ mm. 2 Be nàkpɔ ale si wodzro Daniel fe agbalẽa fe mawunyakpukpuiwo me ɖekaɖeka la, kpɔ agbalẽ si nye Ðo To Daniel fe Nyagblɔɖi La!, si Yehowa Ðasefowo ta.
[Nɔnɔmetata si le axa 18]
Nu ka tae Daniel nye “ame malɔ̃nugbɔa” ɖo?


c: text/html

text: 13 Nya si Yesaya, Amoz vi, kpɔ ɖe Babilon ŋu+ le ŋutega mee nye esi:2 “Mitu dzesiti+ ɖe to fefle tame.Mido ɣli yɔ wo, mimia asi wo,Ne woava bubumewo fe agbowo nu.3 Mede se na ame siwo meɖo.*+Meyɔ nye aʋakalẽawo, ne maɖe nye dɔmedzoe afiaAme siwo le aseye tsom dadatɔe.4 Mise ɖa! Hoowɔwɔ le ɖiɖim le towo dzi;Abe ame gbogbo aɖewo fe hoowɔwɔ ene!Mise ɖa! Fiaɖufewo,Dukɔ siwo nu wofo fu la fe hoowɔwɔ le ɖiɖim!+Aʋakɔwo fe Yehowa le aʋakɔwo nu fom fu hena aʋawɔwɔ.+5 Wotso anyigba didi aɖe dzi gbɔna,+Tso dzifowo fe mlɔenu,Yehowa gbɔna kple efe dziku fe aʋawɔnuwo,Be woatsrɔ̃ anyigba blibo la katã.+6 Mifa avi, elabena Yehowa fe ŋkeke la tu afe!Egbɔna abe Ŋusẽkatãtɔ la fe tsɔtsrɔ̃ ene.+7 Esia tae asiwo katã ado agblɔ,Eye ame sia ame fe dzi alólo gbanaa.+8 Vɔvɔ̃ lé amewo,+Wole fofom tititi le veve sem;Abe nyɔnu si le ku lém ene.Wofɔ ŋku ɖe wo nɔewo dzi gãa,Eye vevesese na wofe mo do ʋusrã.9 Kpɔ ɖa! Yehowa fe ŋkeke la gbɔnaEgbɔna kple ŋutasesẽ le dɔmedzoe kpakple dziku helĩhelĩ me,Ne wòana anyigba la nazu ŋɔdzinu,+Eye wòatsrɔ̃ nu vɔ̃ wɔlawo ɖa le anyigba la dzi gbidii.10 Elabena dzifoɣletiviwo kple wofe ɣletivihatsotsowo*+ gɔ̃ hãMana wofe kekeli naklẽ o;Ne ɣe dze la, ado viviti,Eye dzinu maɖi o.11 Mabia akɔnta anyigba la ɖe efe nu vɔ̃ɖi wɔwɔ ta,+Kple ame vɔ̃ɖiwo ɖe wofe vodadawo ta.Mana dadalawo fe dada nu natso,Eye mabɔbɔ ŋutasẽlawo fe ɖokuidodoɖedzi ɖe anyi.+12 Mana amegbetɔ nave wu sika si ŋu wodza,+Eye mana amegbetɔ nave wu Ofir sika.+13 Esia tae mana dzifo nadzo kpekpekpe,Eye anyigba naʋuʋu le enɔfe+Le aʋakɔwo fe Yehowa fe dɔmedzoe kple dzikudogbe.14 Abe sãde si wonya ɖe nu kple lãha si nu kplɔla mele o ene la,Wo dometɔ ɖe sia ɖe aɖo ta efe dukɔ gbɔ;Wo dometɔ ɖe sia ɖe asi ayi efe anyigba dzi.+15 Woafo lãnu ɖe ame sia ame si ŋu woake ɖo,Eye ame sia ame si woalé la atsi yi nu.+16 Woaxlã wo viwo ɖe nu le wo ŋkume.+Woaha wofe afewo,Eye woadɔ wo srɔ̃wo gbɔ sesẽe.17 “Kpɔ ɖa! Made adã tame na Mediatɔwo ɖe wo ŋu,+Ame siwo mebua klosalo ɖe naneke me o,Eye sika medzroa wo o.18 Wofe dawo até ɖekakpuiwo afu anyi;+Womakpɔ nublanui na fu nɔdɔmee o,Womakpɔ nublanui na viwo o.19 Babilon, si nye fiaɖufewo fe atsyɔ̃,+Kaldeatɔwo fe adegbefonu kple atsyɔ̃,+Azu abe ale si Mawu trɔ Sodom kple Gomora bu anyi ene.+20 Ame maganɔ eme akpɔ o,Eye maganye tefe si ame anɔ o tso dzidzime yi dzidzime.+Arabiatɔ aɖeke matu efe agbadɔ ɖe afi ma o,Eye alẽkplɔlawo mana wofe lãhawo natsyɔ akɔ ɖe afi ma o.21 Lã siwo nɔa dzogbe la atsyɔ akɔ anyi ɖe afi ma;Eye favieʋutowo ayɔ wofe xɔwo me.Golowo* anɔ afi ma,+Eye gbegbɔ̃wo* aɖi adzrɔ le afi ma.22 Lãwo anɔ xɔxlɔ̃m le efe xɔ tsralawo me,Eye agbotoewo anɔ efe fiasã dzeaniawo me.Efe azãgbe gogo, eye efe ŋkekewo mahe ɖe megbe o.”+

robotstxt: allowed

filter: keep


text:
Midi Yehowa Hafi Efe Dzikudogbe La Naɖo
Midi Yehowa Hafi Efe Dzikudogbe La Naɖo
“Midi Yehowa, . . . midi dzɔdzɔenyenye, eye midi ɖokuibɔbɔ yome mɔ, ame aɖe menya nu o woatsɔ mi aɣla le Yehowa fe dzikudogbe la hĩ!”—ZEFANYA 2:3.
1. Nɔnɔme ka mee Yuda nɔ le gbɔgbɔ me esime Zefanya dze efe nyagblɔɖidɔa gɔme?
ZEFANYA dze efe nyagblɔɖidɔ gɔme le ɣeyiɣi sesẽ aɖe me le Yuda fe ŋutinya me. Dukɔa yi to le gbɔgbɔ me ale gbegbe. Dua me tɔwo nɔ trɔ̃nuawo kple ɣletivimefakalawo sinu kpɔm be woafia mɔ yewo, le esi tefe be woaɖo ŋu ɖe Yehowa ŋu. Baal-subɔsubɔ kple efe vidzidzikɔnuwo bɔ ɖe dukɔa me ale gbegbe. Dukplɔlaawo—fiahawo, bubumewo, kple ʋɔnudrɔ̃lawo—nɔ amesiwo ta wòle be woakpɔ la tem ɖe anyi. (Zefanya 1:9; 3:3) Eyata mewɔ nuku o be Yehowa ɖoe be ‘yeado yefe asi ɖa’ atsrɔ̃ Yuda kple Yerusalem!—Zefanya 1:4.
2. Mɔkpɔkpɔ kae nɔ Mawu subɔla nutefewɔla siwo nɔ Yuda si?
2 Gake togbɔ be nɔnɔmea vloe alea hã, mɔkpɔkpɔ sue aɖe nɔ anyi. Amon vi Yosiya ye nɔ fiazikpuia dzi azɔ. Ŋutsuvi dzaa ko Yosiya nye gake lɔlɔ̃ vavã nɔ esi na Yehowa. Ne fia yeye sia gate ŋu ɖo tadedeagu dzadzɛ anyi le Yuda la, aleke gbegbe wòadzɔ dzi na ame ʋɛ siwo nɔ Mawu vavã la subɔm nutefewɔwɔtɔe enye si! Ðewohĩ aʋã ame bubuwo be woava wɔ ɖeka kpli wo eye woakpɔ woawo hã ta le Yehowa fe dzikudogbea.
Nusiwo Ametakpɔkpɔ Bia
3, 4. Nudidi etɔ̃ kawo gbɔe wòle be ame naɖo hafi woakpɔ eta le “Yehowa fe dzikudogbe” la?
3 Ðe woakpɔ nublanui na ame aɖewo ŋutɔŋutɔ le Yehowa fe dzikudogbea dzia? Ẽ, ne woɖo nudidi etɔ̃ siwo woɖo le Zefanya 2:2, 3 gbɔ ko. Ne míele kpukpui siawo xlẽm la, mina míade dzesi nudidi siawo etɔxɛe. Zefanya ŋlɔ bena: “Hafi ne tameɖoɖo la fe vidziɣi naɖo, eye ɣeyiɣi la nu nayi, abe alesi gbe fufu ʋua yae ene, hafi ne Yehowa fe dɔmedzoe heliheli nava mia dzi, eye hafi ne Yehowa fe dzikudogbe nava mia dzi! Midi Yehowa, mi amesiwo katã bɔbɔ mia ɖokui ɖe anyi le anyigba dzi, midi dzɔdzɔenyenye, eye midi ɖokuibɔbɔ yome mɔ, ame aɖe menya nu o woatsɔ mi aɣla le Yehowa fe dzikudogbe la hĩ!”
4 Eyata hafi woakpɔ ame aɖe ta la, ele be (1) wòadi Yehowa, (2) wòadi dzɔdzɔenyenye, eye (3) wòadi ɖokuibɔbɔ yome mɔ. Ele be míatsɔ ɖe le nudidi siawo me vevie egbea. Nukatae? Elabena alesi Yuda kple Yerusalem dze ŋgɔ akɔntabiagbe le fe alafa adrelia D.M.Ŋ. me la, nenema ke dukɔ siwo le Kristodukɔa me—le nyatefe me la, ame vɔ̃ɖiwo katã—yina ŋgo kpe ge kple Yehowa Mawu le “xaxa gã” si gbɔna me. (Mateo 24:21) Ele be amesiame si di be woaɣla ye ɣemaɣi la natso aɖe afɔ si sɔ fifi laa. Aleke wòawɔe? Eyae nye be wòadi Yehowa, wòadi dzɔdzɔenyenye, eye wòadi ɖokuibɔbɔ yome mɔ hafi wòatsi megbe akpa!
5. Nukae ‘Yehowa didi’ bia egbea?
5 Ðewohĩ àgblɔ be: ‘Mawu subɔla ɖeadzɔgbe xɔnyɔnyrɔ si nye Yehowa Ðasefoe menye. Ðe nyemeɖo nudidi mawo gbɔ xoxo oa?’ Le nyatefe me la, nu geɖe gahiã kpe ɖe mía ɖokui tsɔtsɔ ɖe adzɔgbe na Yehowae ŋu. Dukɔ ɖeadzɔgbee Israel nye, gake le Zefanya ŋɔli la, Yudatɔwo menɔ agbe nɔm ɖe adzɔgbeɖeɖea nu o. Ewɔe be Mawu va gbe dukɔa mlɔeba. ‘Yehowa didi’ egbea bia be míanɔ efe anyigbadzihabɔbɔa me ana mía kplii dome navivi eye míana fomedodo sia nanɔ anyi ɖaa. Efia be míanya alesi Mawu bua nuwo ŋui eye míatsɔ ɖe le efe seselelãmewo me. Enye Yehowa didi ne míesrɔ̃a efe Nya la nyuie, dea ŋugble le eŋu, hetsɔa efe aɖaŋuɖoɖo Mose V, 6:5; Galatiatɔwo 5:22-25; Filipitɔwo 4:6, 7; Nyaɖeɖefia 4:11.dea dɔwɔwɔ me le agbe me. Ne míedi Yehowa fe mɔfiafia hã le gbedodoɖa vevie me hewɔ ɖe efe gbɔgbɔ kɔkɔe fe mɔfiafia dzi la, mía kplii dome fomedodo ade to ɖe edzi, eye aʋã mí be míatsɔ ‘míafe dzi, luʋɔ, kple ŋusẽ blibo’ asubɔe.—
6. Aleke ‘míadi dzɔdzɔenyenyee,’ eye nukata esia anya wɔ le xexe sia gɔ̃ hã me?
6 Nudidi evelia si woyɔ le Zefanya 2:3 enye be ‘míadi dzɔdzɔenyenye.’ Mía dometɔ akpa gãtɔ wɔ tɔtrɔ veviwo le míafe agbe me bene míate ŋu adze na Kristotɔwo fe nyɔnyrɔxɔxɔ, gake ele be míayi edzi anɔ agbe ɖe Yehowa fe dzidzenu dzɔdzɔeawo nu le míafe agbenɔɣi katã. Amesiwo dze egɔme nyuie le go sia me la dometɔ aɖewo ɖe asi le wo ɖokui ŋu xexeame fo ɖi wo. Menɔa bɔbɔe be woanɔ dzɔdzɔenyenye yome o, elabena amesiwo bua gbɔdɔdɔ fe agbegbegblẽnɔnɔ, alakpadada, kple nuvɔ̃ bubuwo be womegblẽ naneke o la fo xlã mí. Ke hã didi vevie be míadze Yehowa ŋu ate ŋu akpe didi be xexeame nakpɔ ŋudzedze ɖe mía ŋu la dzi. Mawu megava kpɔ ŋudzedze ɖe Yuda ŋu o le esi emenɔlawo srɔ̃ dukɔ mavɔ̃mawu siwo fo xlã wo ta. Eyata le esi tefe be míasrɔ̃ xexeame la, mina míanye ‘Mawu srɔ̃lawo,’ eye míatu ‘amenyenye yeye si wowɔ le Mawu fe nɔnɔme nu le dzɔdzɔenyenye kple nutefewɔwɔ vavãtɔ nu’ la ɖo.—Efesotɔwo 4:24; 5:1.
7. Aleke ‘míadi ɖokuibɔbɔe’?
7 Nya etɔ̃lia si wogblɔ le Zefanya 2:3 enye be ne míedi be woatsɔ mí aɣla le Yehowa fe dzikudogbe la, ke ele be ‘míadi ɖokuibɔbɔ.’ Gbesiagbe míewɔa nu kple ŋutsu, nyɔnu, kple sɔhɛ siwo gbɔ ɖokuibɔbɔ meɖi naneke le o. Le wofe nukpɔkpɔ nu la, vodada wònye be woafa tu. Wobua ɖokuibɔbɔ be enye gbɔdzɔgbɔdzɔ gã aɖe. Wotea tɔ ɖe nu dzi, wodia wo ɖokui tɔ, hebuna be yewofe nukpɔsusu koe nye nyuitɔ, eye wobui be ele be woalɔ̃ ɖe nusi nye yewofe “gome” kple nusiwo dze yewo ŋu dzi godoo. Aleke wòawɔ nublanui enye si ne nɔnɔme mawo tɔgbe va kpɔ ŋusẽ ɖe mía dzi! Fifiae wòle be ‘míadi ɖokuibɔbɔ.’ Aleke míadii? Eyae nye be míabɔbɔ ɖe Mawu te eye míatsɔ ɖokuibɔbɔ axɔ efe amehehe ahawɔ nu wòasɔ kple efe lɔlɔ̃nu.
Nukata ‘Ðewohĩ’ Woatsɔ Mí Aɣla?
8. Nukae nya ‘ɖewohĩ’ si wozã le Zefanya 2:3 la ɖe fia?
8 De dzesii be Zefanya 2:3 gblɔ be: “Ame aɖe menya nu o woatsɔ mi aɣla le Yehowa fe dzikudogbe la hĩ.” Nukatae wòzã nya ‘ɖewohĩ’ esi wònɔ nu fom na ‘ɖokuibɔbɔla siwo le anyigba dzi’? Ele eme be ɖokuibɔbɔla mawo ɖe afɔ nyui aɖewo ya, gake mele be woaka ɖe wo ɖokui dzi akpa o. Womewu wofe agbenɔnɔ nu nutefewɔwɔtɔe haɖe o. Wokpɔe be wo dometɔ aɖewo ate ŋu ava wɔ nuvɔ̃. Nenemae wòle le mía gome. Yesu gblɔe be: “Amesi ke lado dzi vaseɖe nuwuwu la, eya lakpɔ ɖeɖe.” (Mateo 24:13) Ẽ, ɖeɖekpɔkpɔ le Yehowa fe dzikudogbe nɔ te ɖe alesi míayi edzi awɔ nusi nyo le eŋkume dzi. Èɖoe kplikpaa be yeawɔ nenemaa?
9. Afɔɖeɖe nyui kawoe Fia Yosiya si nye ɖekakpui ɖe?
9 Edze fã be Zefanya fe nyawo ʋã Fia Yosiya ‘wòdi Yehowa.’ Ŋɔŋlɔawo gblɔ be: “Le [Yosiya fe] fiaɖuɖu fe fe enyilia me, esime wònye ɖekakpui [si xɔ anɔ fe 16] ko la, ede asi fofoa Dawid fe Mawu la didi me.” (Kronika II, 34:3) Yosiya yi edzi ‘di dzɔdzɔenyenye’ hã, elabena míexlẽ be: “Le fe wuievelia me [esime Yosiya xɔ anɔ fe 20] la ede asi nuxefewo, Aserawo, aklama kpakpɛwo kple legba kɔkɔwo ɖeɖe me ɖa le Yuda kple Yerusalem. Wogbã Baal fe vɔsamlekpuiwo . . . le efe ŋku me.” (Kronika II, 34:3, 4) Yosiya ‘di ɖokuibɔbɔ’ hã, esi wòwɔ nu be yeadze Yehowa ŋu to trɔ̃subɔsubɔ kple alakpasubɔsubɔ nuwɔnawo ɖeɖeɖa le anyigba la dzi me. Aleke gbegbe dzi anya dzɔ ɖokuibɔbɔla bubuwo enye si esi nusiawo nɔ edzi yim!
10. Nukae dzɔ le Yuda le fe 607 D.M.Ŋ. me, gake amekawo tae wokpɔ?
10 Yudatɔ geɖe gatrɔ va Yehowa gbɔ le Yosiya fe dziɖuɣi. Gake le fia la fe ku megbe la, wo dometɔ akpa gãtɔ gatrɔ ɖe wofe agbenɔnɔ xoxoawo ŋu—nuwɔna siwo medze Mawu ŋu kura o. Abe alesi Yehowa ɖoe ene la, Babilontɔwo va nya avuzi le Yuda dzi eye wotsrɔ̃ Yerusalem si nye fiadu la le fe 607 D.M.Ŋ. me. Gake mefia be wofe nuwuwue nye ma o. Wotsɔ nyagblɔɖila Yeremya, Etiopiatɔ Ebed-Melex, Yonadab fe dzidzimeviwo, kple ame bubu siwo wɔ nutefe na Mawu ɣla le Yehowa fe dzikudogbe ma.—Yeremya 35:18, 19; 39:11, 12, 15-18.
Mawu fe Futɔwo—Mide Dzesii!
11. Nukata wòsesẽ be woayi edzi awɔ nutefe na Mawu egbea, gake nuka ŋue wòle be Yehowa fe amewo fe futɔwo nabu?
11 Esi míele Yehowa fe dzikudogbe si ava nuɖoanyi vɔ̃ɖi sia dzi lalam la, ‘míedoa go tetekpɔ vovovowo.’ (Yakobo 1:2) Le dukɔ siwo gblɔna be yewodea asixɔxɔ mawusubɔsubɔblɔɖe ŋu dometɔ geɖe me la, subɔsubɔhakplɔla amenublelawo zã kadodo si le wo kple dumegãwo dome tsɔ na woti Mawu fe amewo yome anyratɔe. Ame gblẽkuwo zɔa Yehowa Ðasefowo gɔme gblɔna le wo ŋu be wonye “vivimeha vɔ̃ɖi.” Mawu nya nu tso wofe nuwɔnawo ŋu—eye magbe to hehe na amesiawo o. Ade efe futɔwo dzi be woabu nusi dzɔ ɖe efe amewo fe futɔ blematɔwo, abe Filistitɔwo ene, dzi ŋu. Nyagblɔɖia gblɔ be: “Gaza azu du gbɔlo, eye Askalon azu afedo; woanyã Asdod le ŋdɔkutsu dzatsɛ, eye woaho Ekron kple ke.” Woagbã Filistitɔwo fe du siwo nye Gaza, Askalon, Asdod, kple Ekron.
12. Nukae dzɔ ɖe Filisti, Moab, kple Amon dzi?
12 Nyagblɔɖia yi edzi be: “Mese Moab fe alɔmeɖeɖe kple Amon-viwo fe vlododo, wo amesiwo ɖe alɔme le nye dukɔ ŋu, eye woka ɖe efe anyigba ŋu.” (Zefanya 2:8) Enye nyatefe be Babilontɔ siwo va dze Egipte kple Etiopia dzi la gblẽ nu le wo ŋu ya. Gake ʋɔnu kae Yehowa drɔ̃ Moab kple Amon, dukɔ siwo dzɔ tso Abraham tɔɖiyɔvi Lot me? Yehowa gblɔ ɖi be: “Ne Moab mazu abe Sodom ene, eye Amon-viwo abe Gomora ene o fi!” Womatsɔ Moab kple Amon viwo aɣla le Mawu fe ʋɔnudɔdrɔ̃wo nu abe wo mamawo—Lot vinyɔnu eve siwo tsi agbe esime wotsrɔ̃ Sodom kple Gomora—ene o. (Zefanya 2:9-12; Mose I, 19:16, 23-26, 36-38) Afikae Filisti-dukɔ kple efe duwo le egbea? Ke Moab kple Amon siwo dana tsã ya ɖe? Ðeko nàdi wo ʋuu wòaglo.
13. Nuka ŋue tomenukulawo ke ɖo le Niniwe?
13 Le Zefanya ŋɔli la, Asiria Fiaɖufea kpɔ ŋusẽ etefe mekɔ o. Esi blematomenukula Austen Layard nɔ fiasã aɖe fe akpa si ŋu wòke ɖo le Asiria-fiadu Niniwe me ɖɔm la, eŋlɔ be: “Womã dzisasrãawo . . . me vovovo wole dzogoe ene me, eye wota sefofowo alo lãwo ɖe wo dzi. Wotsɔ nyiɖu ɖo atsyɔ̃ ɖe wo dometɔ aɖewo dzi, eye wowɔ atsyã dzeaniwo ɖe mama ɖesiaɖe to kple efe kpefewo. Anye be wofa sika kple klosalo ɖe xɔtsɔtiawo kpakple gliawo ŋu; eye ati siwo mebɔ o, si fe ɖee nye sederti ye wotsɔ kpa atinuawoe.” Ke hã abe alesi wogblɔe ɖi le Zefanya fe nyagblɔɖia me ene la, woatsrɔ̃ Asiria eye efe fiadu Niniwe azu “gbegbe.”—Zefanya 2:13.
14. Aleke Zefanya fe nyagblɔɖia va eme ɖe Niniwe dzii?
14 Ƒe 15 pɛ tso esime Zefanya gblɔ nya mawo megbe la, wova tsrɔ̃ Niniwe sesẽ la, eye efe fiasã la zu glikpo. Ẽ, wogbã du gã ma si me tɔwo dana la wòzu kewɔ. Wogblɔ alesi gbegbe wotsrɔ̃e la ɖi le nya siawo me be: Zefanya 2:14, 15) Hlɔ̃madewo kple alugewo fe nɔfe koe Niniwe fe xɔ gãwo anyo na. Asitsalawo fe hoowɔwɔ, asrafowo fe afadodo, kple nunɔlawo fe gbetete magaɖi le dua fe ablɔwo dzi o. Le ablɔ mawo siwo dzi hoowɔwɔ nɔ tsã dzi la, xɔxlɔ̃ dziŋɔ aɖe koe anɔ ɖiɖim le fesre nu, ɖewohĩ anye xe aɖe fe xɔxlɔ̃ alo yafofo fe ɖiɖi. Neva eme be Mawu fe futɔwo katã natsrɔ̃ nenema!“Aluge kple hlɔ̃made atsi wofe [sɔti siwo mu] fe kɔ te adɔ. Ha anɔ ɖiɖim le fesre nu, eye anyiglãgowo anɔ kpui nu.” (
15. Nukae míate ŋu asrɔ̃ tso nusi dzɔ ɖe Filisti, Moab, Amon, kple Asiria dzi me?
15 Nukae míesrɔ̃ le nusi dzɔ ɖe Filisti, Moab, Amon, kple Asiria dzi me? Eyae nye be: Mele be mí Yehowa subɔlawo míavɔ̃ na míafe futɔwo fe naneke o. Mawu kpɔa amesiwo tsi tre ɖe efe amewo ŋu la fe nuwɔnawo. Yehowa tu nu kple efe futɔwo le blema, eye ahe ʋɔnudɔdrɔ̃wo ava anyigba bliboa dzi egbea. Ke hã ame aɖewo atsi agbe—‘ameha gã si tso dukɔ sia dukɔ me.’ (Nyaɖeɖefia 7:9) Àte ŋu anɔ wo dome—gake ne èyi edzi di Yehowa, di dzɔdzɔenyenye, hedi ɖokuibɔbɔ yome mɔ ko hafi.
Baba na Nuvɔ̃wɔla Mabuamewo!
16. Nya kae Zefanya fe nyagblɔɖia gblɔ le Yuda fiahawo kple subɔsubɔhakplɔlawo ŋu, eye nukata nya siawo sɔ na Kristodukɔa?
16 Zefanya fe nyagblɔɖia gahe susu yi Yuda kple Yerusalem dzi. Zefanya 3:1, 2 gblɔ be: “Baba na du sẽto, si fo ɖi, eye wòsẽa ŋuta! Egbe toɖoɖo, eye mena wohe to nɛ o; meɖo dzi ɖe Yehowa ŋu o, eye mete ɖe efe Mawu ŋu o.” Aleke gbegbe wòwɔ nublanui enye si be Yehowa fe amewo gbe agbagba si wòdze be yeahe woe! Fiahawo, bubumewo, kple ʋɔnudrɔ̃lawo fe anyrawɔwɔ vɔ̃ɖi ale gbegbe. Zefanya bu fɔ subɔsubɔhakplɔlawo fe ŋumakpemakpee be: “Efe nyagblɔɖilawo nye toflokowo kple alakpatɔwo; efe nunɔlawo do gu nu kɔkɔe la, eye woto vo ɖe se la ŋu.” (Zefanya 3:3, 4) Aleke nya siawo ɖɔ nɔnɔme si me Kristodukɔa fe nyagblɔɖilawo kple nunɔlawo le egbea wòsɔ nyuie ale! Woɖe Mawu fe ŋkɔ le wofe Biblia gɔmeɖeɖewo me amemabumabutɔe eye wofiaa nusiwo tsi tre ɖe Amesi wobe yewole subɔsubɔm la ŋu.
17. Amewo see alo womeɖasee o, nukata wòle be nàyi edzi agblɔ nyanyui la?
17 Yehowa bu efe blemadukɔa ŋu hexlɔ̃ nui tso nusi wògbɔna wɔwɔ ge ŋu. Edɔ efe dɔla nyagblɔɖilawo—Zefanya kple Yeremya, kpakple ame bubuawo—be woaxlɔ̃ nu dukɔa ne woatrɔ dzime. Ẽ, “Yehowa . . . mewɔa nu gbegblẽ aɖeke o; eɖea efe ʋɔnudɔdrɔ̃ doa goe ŋdi sia ŋdi, eye medzudzɔnɛ o.” Aleke woxɔ efe nyawoe? Zefanya gblɔ be: “Ke ame vɔ̃ɖi menya nuka nye ŋukpe o.” (Zefanya 3:5) Wogale nuxlɔ̃ame ma tɔgbe nam le ɣeyiɣi sia me. Ne nyanyuigbefãɖelae nènye la, ke èle gome kpɔm le nuxlɔ̃amedɔ sia wɔwɔ me. Yi nyanyuia gbɔgblɔ dzi madzudzɔmadzudzɔe! Amewo see alo womeɖasee o, le Mawu fe nukpɔkpɔ nu la, wò subɔsubɔdɔa le dzidzedze kpɔm zi alesi nèle ewɔm nutefewɔwɔtɔe ko; mele be ŋu nakpe wò ne èle Mawu fe dɔa wɔm veviedodotɔe o.
18. Aleke Zefanya 3:6 ava emee?
18 Menye Kristodukɔa koe woatsrɔ̃ le Mawu fe toheʋɔnua dɔdrɔ̃ me o. Yehowa keke efe fɔbunyaa ɖe nu wòlɔ anyigbadzidukɔwo katã ɖe eme be: “Metsrɔ̃ dukɔwo, eye wofe mɔ̃wo gbã; medo gbegbe wofe ablɔwo, eye ame megatoa wo me yina o; wofe duwo gbã zu afedo.” (Zefanya 3:6) Kakaɖedzi le nya siawo ŋu ale gbegbe be Yehowa fo nu tso tsɔtsrɔ̃a ŋu abe ɖe wòdzɔ xoxo ene. Nukae dzɔ ɖe Filisti, Moab, kple Amon duwo dzi? Ke Asiria-fiadu Niniwe ya ɖe? Wofe tsɔtsrɔ̃ nye nuxlɔ̃amekpɔɖeŋu na dukɔ siwo li egbea. Womate ŋu aɖe alɔme le Mawu ŋu o.
Yi Edzi Nànɔ Yehowa Dim
19. Biabia siwo na wobua tame kawoe míate ŋu abia?
19 Le Zefanya fe ŋkekea me la, Mawu ɖe efe dziku ɖe amesiwo nɔ “nu vɔ̃ɖi wɔwɔ dzi ɖaa atraɖi” la ŋu. (Zefanya 3:7) Nu ma kee adzɔ le míafe ŋkekea me. Ðe nèkpɔ kpeɖodzia be Yehowa fe dzikudogbe la tu afea? Èyia edzi ‘dia Yehowa’ to efe Nya la xexlẽ edziedzi—gbesiagbe—mea? Ðe nèdia dzɔdzɔenyenye nyatefe to agbe dzadzɛ nɔnɔ si wɔ ɖeka kple Mawu fe dzidzenuwo mea? Eye ɖe ‘nèdia ɖokuibɔbɔ yome mɔ’ ale be nèfa tu hebɔbɔa ɖokuiwò ɖe Mawu kple ɖoɖo siwo wòwɔ na ɖeɖekpɔkpɔ tea?
20. Biabia kawo mee míadzro le nyati siwo ku ɖe Zefanya fe nyagblɔɖia ŋu la fe susɔea me?
20 Ne míeyi edzi tsɔ nutefewɔwɔ di Yehowa, di dzɔdzɔenyenye, hedi ɖokuibɔbɔ la, míate ŋu akpɔ mɔ be míase vivi le yayra gbagowo me fifi laa—ẽ, le ‘ŋkeke mamlɛ’ siawo siwo me wodoa míafe xɔse kpɔna la gɔ̃ hã me. (Timoteo II, 3:1-5; Lododowo 10:22) Gake ɖewohĩ míabia hã be, ‘Mɔ kawo nue wole mí Yehowa subɔla siwo li egbea yram le, eye etsɔme yayra kawoe Zefanya fe nyagblɔɖia tsɔ ɖo amesiwo woatsɔ aɣla le Yehowa fe dzikudogbe si le du dzi gbɔna la ŋgɔ?’
Aleke Nàɖo Wo Ŋui?
• Aleke amewo ‘adi Yehowae’?
• Nukae ‘dzɔdzɔenyenye didi’ bia?
• Aleke míate ŋu ‘adi ɖokuibɔbɔe’?
• Nukata wòle be míayi edzi adi Yehowa, adi dzɔdzɔenyenye, kple ɖokuibɔbɔ?
[Biabiawo]
[Nɔnɔmetata si le axa 18]
Èle Yehowa dim to Biblia sɔsrɔ̃ kple gbedodoɖa vevie mea?
[Nɔnɔmetata si le axa 21]
Ameha gã aɖe atsi agbe le Yehowa fe dzikudogbea dzi le esi woyia edzi dinɛ ta


text:
Vɔsa Siwo Dze Mawu Ŋu
Vɔsa Siwo Dze Mawu Ŋu
“Woɖo nunɔlagã sia nunɔlagã, bena wòatsɔ nunanawo kple numemewo ana.”—HEBRITƆWO 8:3.
1. Nukatae amewo sena le wo ɖokui me be ehiã be yewoatrɔ ɖe Mawu ŋu?
BIBLIA ŋutinyaŋlɔla Alfred Edersheim ŋlɔ bena: “Edze abe vɔ sasa nye amegbetɔ fe ‘dzɔdzɔmedidi’ abe alesi gbedodoɖa nyee ene; vɔ sasa ɖea nusi amea sena le eɖokui me fiana, ke gbedodoɖa ɖea efe seselelãme ku ɖe Mawu ŋu fiana.” Tso ɣeyiɣi si me nuvɔ̃ ge ɖe xexeame la, ehe fɔɖiɖi, teteɖa tso Mawu ŋu, kple wɔnamanɔameŋu fe vevesese vɛ. Ðeɖekpɔkpɔ tso nusiawo me hiã. Ele bɔbɔe be míase egɔme be ne amewo ge ɖe nɔnɔme wɔnublanui siawo me la, wosena le wo ɖokui me be ehiã be yewoatrɔ ɖe Mawu ŋu wòakpe ɖe yewo ŋu.—Romatɔwo 5:12.
2. Vɔ gbãtɔ siwo wosa na Mawu ŋuti nuŋlɔɖi kawoe míekpɔ le Biblia me?
2 Kain kple Abel ye nye amesiwo sa vɔ gbãtɔ siwo dze le Biblia fe nuŋlɔɖi me la na Mawu. Míexlẽ be: “Esia megbe la etefe medidi o, Kain tsɔ agblemenu aɖewo wɔ vɔsae na Yehowa. Abel hã tsɔ efe lãwo fe ŋgɔgbevi, siwo dami la fe ɖewo vɛ.” (Mose I, 4:3, 4) Emegbe míekpɔe be esi Mawu kpɔ Noa ta le Tsiɖɔɖɔ gã si tsrɔ̃ eŋɔlimetɔwo fe dzidzime vɔ̃ɖia ɖa me la, eʋãe ‘wòmè nu le vɔsamlekpui’ dzi na Yehowa. (Mose I, 8:20) Esi Mawu fe ŋugbedodowo kple yayrawo ʋã Mawu subɔla nutefewɔla, kple exɔlɔ̃, Abraham la, ‘eɖi vɔsamlekpui eye wòyɔ Yehowa ŋkɔ le afima’ enuenu. (Mose I, 12:8; 13:3, 4, 18) Emegbe xɔse fe dodokpɔ sesẽtɔ kekeake va Abraham dzi, esime Yehowa gblɔ nɛ be wòatsɔ viaŋutsu Isak asa numevɔe na ye. (Mose I, 22:1-14) Togbɔ be nuŋlɔɖi siawo le kpuie hã la, wona numekɔkɔ geɖe mí tso vɔ sasa fe nyatia ŋu, abe alesi míakpɔe ene.
3. Akpa kae vɔsawo wɔna le subɔsubɔ me?
3 Biblia me nudzɔdzɔ siawo kple bubuwo na eme kɔ be vɔ fomevi aɖe sasa nye tadedeagu fe akpa vevi aɖe tso blema ke hafi Yehowa va na sewo ku ɖe eŋuti tẽ. Le ɖekawɔwɔ me kple nya ma la, numekugbalẽ aɖe ɖe “vɔsa” gɔme be “subɔsubɔkɔnu si me wotona tsɔa nane naa mawu aɖe le, be woaɖo fomedodo nyui gɔme anyi le amegbetɔ kple nusi wòbuna be enye nu kɔkɔe la dome, alé eme ɖe asi, alo agbugbɔ aɖoe te.” Gake nya sia fɔ biabia vevi aɖewo ɖe te siwo ŋu wòle be míalé ŋku ɖo tsitotsito, siwo fe ɖee nye: Nukatae vɔsa hiã le subɔsubɔ me? Vɔsa kawo fomevie dzea Mawu ŋu? Eye gɔmesese kae le blema vɔsawo ŋu na mí egbea?
Nukatae Vɔsa Hiã?
4. Esi Adam kple Xawa wɔ nuvɔ̃ la, nukae do tso eme na wo?
4 Esime Adam wɔ nuvɔ̃ la, ɖe wòɖo koŋ wɔe. Sidzedze nyui kple vɔ̃ fe atikutsetse si wòɖu la nye tomaɖomaɖo fe nuwɔna si wòɖo koŋ wɔ. Tomaɖomaɖo nuwɔna ma fe tohehee nye ku, abe alesi Mawu gblɔe eme kɔ fã ene be: “Gbesigbe naɖu efe ɖe, ku ke naku.” (Mose I, 2:17) Mlɔeba Adam kple Xawa xɔ nuvɔ̃ fe fetu la—wotsrɔ̃.—Mose I, 3:19; 5:3-5.
5. Nukatae Yehowa do ŋgɔ wɔ afɔɖeɖe ɖe Adam fe dzidzimeviwo nu, eye nukae Wòwɔ na wo?
5 Ke Adam fe dzidzimeviwo ya ɖe? Esi wonyi nuvɔ̃ kple blibomademade fe dome tso Adam gbɔ ta la, wobɔbɔ wo ɖe teteɖa tso Mawu ŋu, wɔnamanɔameŋu, kple ku si tututu te ame eve gbãtɔawo nɔ la te. (Romatɔwo 5:14) Gake menye dzɔdzɔenyenye kple ŋusẽ fe Mawu koe Yehowa nye o, ke—le nyatefe me la, vevitɔe—nye lɔlɔ̃. (Yohanes I, 4:8, 16) Eyata edo ŋgɔ wɔ afɔɖeɖe be yeatsɔ akpɔ nyaa gbɔe. Esi Biblia gblɔ be “nuvɔ̃ la fe fetue nye ku” megbe la, eyi edzi gblɔ be, “ke Mawu fe amenuvevenunana la enye agbe mavɔ le Kristo Yesu, mía Afetɔ me.”—Romatɔwo 6:23.
6. Nukae nye Yehowa fe lɔlɔ̃nu ku ɖe nusi Adam fe nuvɔ̃ gblẽ la ŋu?
6 Nusi Yehowa Mawu wɔ mlɔeba tsɔ ɖo kpe nunana ma dzi enye be ena nane si woatsɔ atsyɔ nusi Adam fe nuvɔ̃a gblẽ la dzi. Le Hebrigbe me la, nya ka·pharʹ anya fia gbã be “tsyɔ nu edzi” alo ɖewohĩ “tutui ɖa,” eye wogaɖea egɔme be “avuléle.” * Ne míagblɔe bubui la, Yehowa wɔ ɖoɖo nyui aɖe si dzi woato atsyɔ nu nuvɔ̃ si fe dome míenyi tso Adam gbɔ la dzi, eye wòaɖe nusiwo dome wògblẽ la ɖa ale be woaɖe amesiwo dze na nunana ma xɔxɔ tso nuvɔ̃ kple ku fe fɔbubu la me.—Romatɔwo 8:21.
7. (a) Mɔkpɔkpɔ kae dze le to si Mawu he na Satana me? (b) Fe kae wòle be woaxe ɖe amefomea ɖeɖe tso nuvɔ̃ kple ku me ta?
7 Wofo nu tso ɖeɖekpɔkpɔ tso nuvɔ̃ kple ku fe kluvinyenye me ŋu le ame eve gbãtɔawo fe nuvɔ̃ me dzedze megbe teti ko. Esi Yehowa nɔ tohehe si ava Satana, si da la tsi tre ɖi na dzi gblɔm la, egblɔ be: “Made adikã mia kple nyɔnu la dome, wò dzidzime kple nyɔnu la fe dzidzime dome, eya la agbã ta na wò, eye wò la, àɖu afɔkpodzi nɛ.” (Mose I, 3:15) To nyagblɔɖinya ma me la, mɔkpɔkpɔ fe kekeli aɖe do na amesiwo katã axɔ ŋugbedodo ma dzi se. Gake fe aɖe li wòle be woaxe ɖe ɖeɖekpɔkpɔ ma ta. Dzidzimevi si ŋugbe wodo la mava ava tsrɔ̃ Satana dzaa ko evɔ o; ele be wòaɖu afɔkpodzi na Dzidzimevi la, si fia be ele be wòaku, togbɔ be menye tegbetegbe o hã.
8. (a) Mɔ ka nue Kain mede ame dzi le o? (b) Nukatae Abel fe vɔsa dze Mawu ŋu?
8 Ðikeke mele eme o be Adam kple Xawa bu amesi Dzidzimevi si ŋugbe wodo la anye ŋu vevie. Esime Xawa dzi efe ŋutsuvi gbãtɔ, si nye Kain la, egblɔ be: “Yehowa ɖi nam be, medzi ŋutsu.” (Mose I, 4:1) Ðe wònɔ bubum be ɖewohĩ ye viae ava nye Dzidzimevi la? Ne ebui nenema alo mebui o hã la, Kain kple efe nunana, meva de edzi o. Gake nɔviaŋutsu Abel ya xɔ Mawu fe ŋugbedodoa dzi se eye wòʋãe wòtsɔ efe lãwo fe ŋgɔgbevi aɖewo sa vɔe na Yehowa. Míexlẽ be: “Le xɔse me Abel tsɔ numeme, si nyo wu Kain tɔ la, na Mawu, nusi me woto ɖi ɖase nɛ be, ame dzɔdzɔe wònye.”—Hebritɔwo 11:4.
9. (a) Nuka dzie Abel xɔ se, eye aleke wòɖee fiae? (b) Nuka gbɔe Abel fe nunanaa kpɔ?
9 Abel fe xɔse menye Mawu dzixɔxɔse dzro ko be eli, esi anɔ Kain hã si ye o. Abel xɔ ŋugbe si Mawu do be yeato Dzidzimevi aɖe dzi aɖe amegbetɔ nutefewɔlawo la dzi se. Womeɖe alesi ema adzɔe fia Abel o, gake ede dzesii le Mawu fe ŋugbedodoa me be ele be woaɖu afɔkpodzi Mose I, 4:4; Hebritɔwo 11:1, 6.na ame aɖe. Ẽ, edze fã be efo nya ta be ele be woakɔ ʋu ɖi—si nye susu si koŋ ta wosaa vɔ ɖo. Abel tsɔ nunana si me agbe kple ʋu le na Agbedzɔtsofe la, ɖewohĩ abe Yehowa fe ŋugbedodo si me vava wònɔ mɔ kpɔm na vevie la fe dzesi ene. Xɔse ɖeɖefia siae na Abel fe vɔsaa dze Yehowa ŋu, eye eɖe vɔsa fe nɔnɔme ŋutɔŋutɔ fia le mɔ sue aɖe nu—mɔ si dzi amegbetɔ nuvɔ̃mewo ate ŋu ato ate ɖe Mawu ŋu be wòakpɔ ŋudzedze ɖe wo ŋu.—
10. Aleke nusi Yehowa bia tso Abraham si be wòatsɔ via Isak asa vɔe na gɔmesese si le vɔsa ŋu dze kɔte?
10 Wona gɔmesese gãtɔ kekeake si le vɔsa ŋu dze kɔte esime Yehowa gblɔ na Abraham be wòatsɔ via Isak asa numevɔe na ye. Togbɔ be womesa vɔ ma ŋutɔŋutɔ o hã la, enye nusi Yehowa ŋutɔ gbɔna wɔwɔ ge mlɔeba la fe dzesi—si nye efe Tenuvi si wòatsɔ asa vɔe wòanye vɔ gãtɔ kekeake si woasa be Efe tameɖoɖo na amefomea nava eme. (Yohanes 3:16) Yehowa to Mose fe Sea me vɔsa kple numemewo dzi ɖo nyagblɔɖi me kpɔɖeŋuwo ɖi be yeatsɔ afia nusi efe dukɔ tiatia la awɔ akpɔ wofe nuvɔ̃wo fe tsɔtsɔke eye be wòaɖo kpe wofe xɔxɔ fe mɔkpɔkpɔ la dzi. Nukae míate ŋu asrɔ̃ tso nusiawo me?
Vɔsa Siwo Dzea Yehowa Ŋu
11. Vɔ vovovo eve kae Israel nunɔlagã sana, eye le taɖodzinu kawo ta?
11 Apostolo Paulo gblɔ be: “Woɖo nunɔlagã sia nunɔlagã, bena wòatsɔ nunanawo kple numemewo ana.” (Hebritɔwo 8:3) De dzesii be Paulo ma vɔ siwo nunɔlagã sana le blema Israel la ɖe akpa eve me, siwo nye “nunanawo” kple “numemewo” alo ‘nuvɔ̃vɔwo.’ (Hebritɔwo 5:1) Zi geɖe la, amewo naa nu tsɔ ɖea wofe lɔlɔ̃ kple ŋudzedzekpɔkpɔ fiana, eye wotoa edzi dzea xɔlɔ̃, naa wofe nu nyoa ame ŋu, alo toa edzi amewo lɔ̃a wo. (Mose I, 32:20; Lododowo 18:16) Nenema ke woate ŋu atsɔ vɔsa siwo woɖo anyi le Sea me la be wonye ‘nunana’ siwo dzi woato adi Mawu fe ŋudzedzekpɔkpɔ kple lɔlɔ̃. * Sea bia be woawɔ ɖɔɖɔɖowo ne woda vo, eye be woaɖɔ nuwo ɖo la, wosaa ‘nuvɔ̃vɔwo.’ Mose fe Agbalẽ Atɔ̃awo, vevietɔ efe agbalẽ Evelia, Etɔ̃lia, kple Enelia, gblɔ nya geɖe tso vɔsa kple numeme vovovo siwo nɔ anyi ŋu. Togbɔ be manɔ bɔbɔe be míase nusianu gɔme ahaɖo ŋku wo dzi ɖekaɖeka o hã la, ehiã be míalé ŋku ɖe nyati vevi aɖewo siwo ku ɖe vɔsa hamehame siwo nɔ anyi va yi la ŋu.
12. Biblia fe akpa kawoe míakpɔ vɔsasa alo nunanawo ŋuti mɔfiamewo le Sea me la le?
12 Míade dzesii be le Mose III, ta 1 va ɖo 7 me la, wofo nu tso vɔsa vevi vovovo atɔ̃—siwo nye numevɔsa, nuɖuvɔsa, akpedavɔ, nuvɔ̃vɔsa, kple fɔɖivɔsa—ŋu ɖekaɖeka, togbɔ be le nyatefe me la, wosaa wo dometɔ aɖewo ɖekae hã. Míede dzesii be wofo nu tso vɔsa siawo ŋu zi gbɔ zi eve le ta siawo me, le susu vovovowo ta: zi gbãtɔ le Mose III, 1:2 va ɖo 6:7, eye wotɔ asi nusi wòle be woatsɔ asa vɔe le vɔsamlekpuia dzi la dzi, eye zi evelia le Mose III, 6:8 va ɖo 7:36 la, wofia akpa siwo woaɖe ɖi na nunɔlawo kple esiwo woagblẽ ɖi na nunala la. Emegbe le Mose IV, ta 28 kple 29 me la, míekpɔ nusi míayɔ be ɖoɖowɔɖi si dzi woazɔ ɖo pɛpɛpɛ, si me wogblɔ vɔ siwo wòle be woasa gbesiagbe, kwasiɖa sia kwasiɖa, dzinu sia dzinu, kple esiwo woasa le fe sia fe takpekpewo me.
13. Ƒo nu tso vɔ siwo amewo sana le wo ɖokui si wònyea nunana na Mawu la ŋu
13 Vɔ siwo ameawo ŋutɔ sana le wo ɖokui si wònyea nunana alo mɔ si dzi wotona tena ɖe Mawu ŋu adi efe ŋudzedzekpɔɖeameŋu lae nye numevɔsawo, nuɖuvɔsawo, kple akpedavɔsawo. Agbalẽnyala aɖewo susui be Hebrigbe me nyagbɔgblɔ si wozãna na “numevɔsa” fia “dziyiyi fe vɔsa” alo “vɔsa si lia yina dzifo.” Esia sɔ elabena le numevɔ sasa me la, wotɔa dzo lã si wotso la le vɔsamlekpui dzi eye efe ʋeʋẽ lilili la ɖoa ta Mawu gbɔ le dzifo. Nusi to vovo le numevɔsaa ŋue nye be ne wohlẽ lãa fe ʋu ɖe vɔsamlekpuia ŋu vɔ la, wotɔa dzo lã bliboa katã na Mawu. Nunɔlawo “[tɔa] dzo wo katã le vɔsamlekpuia dzi, elabena numevɔsae, dzovɔsa, si ʋẽna lilili ɖe Yehowa wònye.”—Mose III, 1:3, 4, 9; Mose I, 8:21.
14. Aleke wosaa nuɖuvɔe?
14 Wofo nu tso nuɖuvɔsa ŋu le Mose III, ta 2 me. Lɔlɔ̃nu faa vɔ si wotsɔa wɔ memee, si wobluna kple ami eye wotsɔa kotoklobo kpena ɖe eŋu sana ye wònye. “Nunɔla naku efe wɔ memee, si dzi ami le la, [asiʋlo] ɖeka, eye wòatɔ dzoe kpakple [kotoklobo] la katã le vɔsamlekpui la dzi, hena ŋkuɖoɖo dzi; dzovɔsa, si ʋẽna lilili ɖe Yehowa wònye.” (Mose III, 2:2) Kotoklobo nye atike ʋeʋĩ siwo wotɔa dzoe le numemlekpui dzi le avɔgbadɔ kple gbedoxɔa me la dometɔ ɖeka. (Mose II, 30:34-36) Edze fã be nusiae nɔ susu me na Fia Dawid esime wògblɔ be: “Nye gbedodoɖa nenɔ ŋkuwò me abe dzudzɔ ʋeʋẽe ene, eye nye asiwo wuwu dzi nenɔ abe fiẽnuɖuvɔsa ene.”—Psalmo 141:2.
15. Taɖodzinu ka tae wosaa akpedavɔ ɖo?
15 Lɔlɔ̃nu faa vɔ bubu si wosanae nye akpedavɔsa, si ŋu wofo nu tsoe le Mose III, ta 3 me. Woagate ŋu aɖe ŋkɔa gɔme be “ŋutifafa me nɔɣi fe vɔsa.” Le Hebrigbe me la, nya “ŋutifafa” fia nu geɖe wu vovo tso aʋawɔwɔ kple fuɖename dzaa ko me. Agbalẽ si nye Studies in the Mosaic Institutions gblɔ be: “Le Biblia me la, efia esia, eye egafia ŋutifafa fe fomedodo me nɔnɔ kple Mawu, nudzedziname, kple dzidzɔ.” Eyata womesaa akpedavɔ be woatsɔ awɔ ŋutifafa kple Mawu abe ɖe wotsɔe le efe dziku nu famee ene o, ke boŋ be woatsɔ aɖe ŋudzedzekpɔkpɔ afia, alo atsɔ ado dzidzɔ ɖe ŋutifafa si le Mawu kple amesiwo ŋu wòkpɔ ŋudzedze ɖo dome la ŋu. Nunɔlawo kple nua nalawo ɖua vɔsanuawo ne woɖe ʋua kple amia le eme tsɔ sa vɔe na Yehowa vɔ megbe. (Mose III, 3:17; 7:16-21; 19:5-8) Le kpɔɖeŋumɔ nyui aɖe nu la, nunala la, nunɔlawo, kple Yehowa Mawu le nu ɖum ɖekae, si le eɖem fia be ŋutifafa le wo dome.
16. (a) Tameɖoɖo kae le nuvɔ̃vɔsa kple fɔɖivɔsa ŋu? (b) Aleke vɔsa mawo to vovo na numevɔsae?
16 Vɔ siwo wosana tsɔ biaa nuvɔ̃ tsɔtsɔke alo ɖe Seawo dzi dada ta enye nuvɔ̃vɔsa kple fɔɖivɔsa. Togbɔ be vɔsa siawo hã lɔ dzotɔtɔ nu le vɔsamlekpui dzi ɖe eme hã la, vovototo le wo kple numevɔsa dome, le susua nu be wometsɔa lã bliboa saa vɔe na Mawu o, lãa fe ami kple efe akpa aɖewo koe wozãna. Wotsɔa lãa fe akpa mamlɛa fua gbe ɖe asaɖaa godo, alo le vɔsaa aɖewo gome la, nunɔlawo ɖunɛ. Gɔmesese le vovototo sia ŋu. Wosaa numevɔa wònyea nunana si dzi wotona tena ɖe Mawu ŋu, eyata wotsɔa lã bliboa katã naa Mawu ɖeɖeko. Eyatae zi geɖe la, wosaa nuvɔ̃vɔsa alo fɔɖivɔsa gbã hafi numevɔsa kplɔnɛ ɖo, si le fiafiam be hafi nuvɔ̃wɔla fe nunana nadze Mawu ŋu la, nuvɔ̃tsɔtsɔke hiã.—Mose III, 8:14, 18; 9:2, 3; 16:3, 5.
17, 18. Nukatae wosaa nuvɔ̃vɔ ɖo, eye tameɖoɖo kae le fɔɖivɔsawo ŋu?
17 Sea dzi dada le manyamanya me, nuvɔ̃ si wowɔ le ŋutilã fe gbɔdzɔgbɔdzɔ ta dzaa ko tae woxɔa nuvɔ̃vɔsa ɖo. “Ne ame aɖe ɖe ŋu ɖi da Yehowa fe seawo dometɔ ɖeka dzi” la, ekema ele be nuvɔ̃wɔla la nana nuvɔ̃vɔsa wòasɔ ɖe nɔfe si le esi le nutoa me nu. (Mose III, 4:2, 3, 22, 27) Gake woɖea nuvɔ̃wɔla matrɔdzimewo ɖa; vɔsasa ɖe wo ta aɖeke meli na wo o.—Mose II, 21:12-15; Mose III, 17:10; 20:2, 6, 10; Mose IV, 15:30; Hebritɔwo 2:2.
18 Wofo nu tso gɔmesese kple tameɖoɖo si le fɔɖivɔsa ŋu eme kɔ nyuie le Mose III, ta 5 kple ta 6 me. Ame ate ŋu awɔ nuvɔ̃ le manyamanya me. Gake efe vodadaa ate ŋu agblẽ nu le gomenɔamesi si le ehaviwo si ŋu alo wòada le Yehowa Mawu dzi, eye ele be woakpɔ nusi wògblẽ la gbɔ alo adzrae ɖo. Wofo nu tso nuvɔ̃ fomevi vovovowo ŋu. Wo dometɔ aɖewo nye nuvɔ̃ siwo wowɔ le manyamanya me (5:2-6), ɖewo nye vodada ‘le Yehowa fe nu kɔkɔeawo me’ (5:14-16), eye ɖewo, togbɔ be womewɔ wo le manyamanya me koŋ o hã la, wonye nuvɔ̃ siwo wowɔ le dzodzro vɔ̃wo alo ŋutilã fe gbɔdzɔgbɔdzɔ ta (6:1-3). Tsɔ kpe ɖe nuvɔ̃ siawo me ʋuʋu ŋu la, wobia tso agɔdzela la si be wòaɖo nusiwo wògblẽ la tefe le afisiwo wòahiã le, eye emegbe wòasa fɔɖivɔ na Yehowa.—Mose III, 6:4-7.
Nane si Nyo Wu fe Vava
19. Togbɔ be Sea kple eŋuti vɔsawo nɔ Israel si hã la, nukatae wofe nu medze Mawu ŋu o?
19 Wotsɔ Mose fe Sea kple eŋuti vɔsa gbogboawo kple nunanaawo na Israel-viwo be wòakpe ɖe wo ŋu woate ɖe Mawu ŋu wòakpɔ ŋudzedze ɖe wo ŋu, eye be wòanye mɔ si dzi woato be wòanɔ ŋudzedze kpɔm ɖe wo ŋu ahanɔ wo yram vaseɖe esime Dzidzimevi si ŋugbe wodo la nava. Apostolo Paulo, amesi nye Yuda-vidzidzi la gblɔe ale: “Se la zu mía Galatiatɔwo 3:24) Nublanuitɔe la, Israel-dukɔa mewɔ nu le ɖekawɔwɔ me kple mɔfiame ma o, ke boŋ wozã mɔnukpɔkpɔ ma ɖe mɔ gbegblẽ nu. Esia ta, wofe vɔsa gbogboawo va nyɔa ŋu na Yehowa, amesi gblɔ be: “Agbowo fe numevɔsa kple nyivi damiwo fe ami ti kɔ nam, eye nyiwo, alẽviwo kple gbɔ̃tsuwo fe ʋu medzea ŋunye o.”—Yesaya 1:11.nufiala, si kplɔa mí yia Kristo gbɔe, bene woatso afia na mí to xɔse me.” (
20. Nukae dzɔ le fe 70 M.Ŋ. me le Sea kple efe vɔsawo gome?
20 Le fe 70 M.Ŋ. me la, Yudatɔwo fe nuɖoanyiawo, hekpe ɖe efe gbedoxɔa kple nunɔlanyenye ŋu, va nuwuwu. Tso ema dzi la, vɔsasa, le alesi wogblɔe le Sea me nu, megali o. Ðe wòfia be vɔ sasa, si nye Sea fe akpa vevi aɖe la, bu gɔmesese ɖesiaɖe si le eŋu na Mawu subɔlawo egbea? Míadzro nya sia me le nyati si kplɔe ɖo me.
[Etenuŋɔŋlɔwo]
^ mm. 6 Insight on the Scriptures, si Watchtower Bible and Tract Society of New York, Inc., ta la ɖe nu me be: “Gɔmesese gbãtɔ si le ‘avuléle’ ŋu le alesi wozãe le Biblia me nu la fia be ‘woatsyɔ nu nane dzi’ alo ‘woaɖɔli nane kple nane,’ eye ele be nusi wotsɔ le nua ɖɔlimee, alo tsɔ le nu bubu dzi ‘tsyɔmee’ nasɔ kplii tututu. . . . Be woalé avu ɖe nusi Adam bu nu pɛpɛpɛ la, ele be woana nuvɔ̃vɔsa si ŋu amegbetɔ deblibo fe agbe fe asixɔxɔ le.”
^ mm. 11 Hebrigbe me nya si gɔme woɖena zi geɖe be “nunana” enye qor·banʹ. Esi Marko nɔ fɔ si Yesu bu agbalẽfialawo kple Farisitɔwo ɖe wofe nugbegblẽwɔwɔwo ta ŋlɔm ɖi la, eɖe eme be “korban” gɔme enye “nunana na Mawu.”—Marko 7:11.
Àte Ŋu Aɖe Wo Mea?
• Nukae ʋã blematɔ nutefewɔlawo be woasa vɔwo na Yehowa?
• Nukatae vɔsawo hiã?
• Vɔ vevi kawoe Sea bia tẽ be woasa, eye tameɖoɖo kawoe le wo ŋu?
• Abe alesi Paulo gblɔe ene la, tameɖoɖo vevi kae le Sea kple efe vɔsawo ŋu?
[Biabiawo]
[Nɔnɔmetata si le axa 14]
Woxɔ Abel fe vɔsa elabena eɖe Yehowa fe ŋugbedodowo dzixɔxɔse fia
[Nɔnɔmetata si le axa 15]
Èkpɔ ŋudzedze ɖe gɔmesese si le nukpɔkpɔ sia ŋu la ŋua?